नई दिल्ली: दिल्ली में प्रदूषण से बुरा हाल है. लोगों को सांस लेने में तकलीफ हो रही है। चारों तरफ धुंध की मोटी चादर बिछी है। दिवाली में बड़े पैमाने पर पटाखा छोड़े जाने की वजह से प्रदूषण का स्तर काफी बढ़ा है। ये हालत तब हैं जब सुप्रीम कोर्ट ने पटाखों को लेकर सख्त निर्देश दिये हैं। शीर्ष अदालत ने पटाखा छोड़ने के लिये रात आठ से 10 बजे की समय-सीमा तय की थी। शीर्ष अदालत ने सिर्फ ‘हरित पटाखों’ के निर्माण और बिक्री की अनुमति दी थी।